
Nr. 661


AVIZ

asupra proiectului de Lege privind reorganizarea şi funcţionarea industriei de apărare

Cu adresa nr. PL.-x 830 din 3 decembrie 2007, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare, Comisia pentru buget, finanţe şi bănci cu Proiectul de Lege privind reorganizarea şi funcţionarea industriei de apărare.

In urma examinării proiectului de Lege privind reorganizarea şi funcţionarea industriei de apărare, în şedinţa din   26 februarie 2008, Comisia, cu majoritate de voturi, propune ca aceasta să fie supusă spre dezbatere şi adoptare cu următoarele amendamente:

I. Amendamente admise:
	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	Art.20.- (1) În vederea redresării situaţiei financiare a agenţilor economici din industria de apărare, se vor anula datoriile şi majorările de întârziere la bugetele de stat.
(2) Prin excepţie de la prevederile legislative actuale, agenţii economici din industria de apărare sunt scutiţi de la plata impozitului pe profitul reinvestit, pe perioada derulării programelor de restructurare.


	Art.20.- (1) În vederea redresării situaţiei financiare a agenţilor economici din industria de apărare, la solicitarea Agenţiei, creditorii bugetari vor acorda scutire de la plata obligaţiilor fiscale, inclusiv obligaţii fiscale accesorii, datorate şi neachitate  de operatorii menţionaţi mai sus la data intrării în vigoare a prezentei legi.
Nemodificat
(3) Scutirea de la plata obligaţiilor fiscale şi a obligaţiilor de plată accesorii se acordă cu respectarea prevederilor legale referitoare la aplicarea  măsurilor de natura ajutorului de stat.
Autor: Comisia pentru buget, finanţe şi bănci 
	Pentru respectarea prevederilor legale în materia ajutorului de stat.

	2.
	Art.22.- Agenţii economici din industria de apărare cu capital majoritar de stat sunt scutiţi de la plata impozitelor pe clădiri şi de la plata taxelor pe terenuri.
	Art.22.- (1) Agenţii economici din industria de apărare cu capital majoritar de stat sunt scutiţi de la plata impozitelor pe clădiri şi de la plata taxelor pe terenuri.

(2) Scutirea de la plata impozitelor şi taxelor  prevăzută la alin.(1) se acordă cu respectarea prevederilor legale referitoare la aplicarea  măsurilor de natura ajutorului de stat.
Autor: Comisia pentru buget, finanţe şi bănci
	Pentru respectarea prevederilor legale în materia ajutorului de stat.


II. Amendamente respinse:

	Nr.

crt.
	Text iniţial
	Amendament

 (autorul amendamentului)
	Motivarea amendamentului

	1.
	Art.23.- Serviciul de pază pentru capacităţile agenţilor economici cu capital majoritar de stat din industria de apărare se execută cu efective de jandarmi, cu fonduri de la bugetul de stat alocate distinct agenţilor economici, la propunerea Agenţiei.
	Art.23.- Serviciul de pază pentru capacităţile agenţilor economici cu capital majoritar de stat din industria de apărare se execută cu efective de jandarmi.

Autor: Dep. UDMR Petru Lakatoşi
	 Contractele de pază să nu se finanţeze de la bugetul de stat.

